Document ID: /fineweb-2-swissfilter-quality_10-filterrobots/filtered/02818.jsonl.gz/212

Kako održavati crvenu boju kose?
Crvenokose su oduvijek bile sinonim vatrenih, seksepilnih i slobodoumnih žena, a ovog ljeta “kotiraju” i kao najpoželjnije pripadnice ljepšeg spola. Ako planirate pridružiti se njihovom klubu, trebali bi znati da je ova boja vrlo nezahvalna za održavanje. Jennifer Jay, stručnjakinja za bojenje, savjetuje da, prije nego što prijeđete u crvenokose, dobro razmislite.
Evo i zašto:
– Svako pranje kose znači očigledno ispiranje boje, tako da biste trebali prorijediti ritual šamponiranja. Ako niste spremni na to, odustanite.
– Dva tjedna nakon bojenja, trebali biste boju osvježiti preljevom ili crvenim maskama, posebno namijenjenim pojačavanju bakreno-vatrenih nijansi. A da bi one bile intenzivne, svaka četiri tjedna neophodno je novo bojenje.
– Svaki agresivan šampon, pogotovo onaj protiv peruti, glasi za “ubojicu” crvene boje. I to je uočljivo već nakon dva pranja.
– Ovi tonovi oksidiraju brže od svih drugih, pa ako planirate puno vremena provoditi na otvorenom, morate koristiti proizvode koji sadrže UV filtre, kao “štitnike”, ili bar maramu i šeširić.
Izvor: Life Content
Važna urednička napomena: Postavljene informacije, subjektivne napomene i stavovi izraženi u ovom članku su isključivo autorovi, tj. izvora i nužno ne predstavljaju uredničku politiku ili stav nezavisnog portala www.camo.ch.